CELEX: 62022TN0219
Language: lt
Date: 2022-04-22 00:00:00
Title: Byla T-219/22: 2022 m. balandžio 22 d. pareikštas ieškinys byloje Wallmax / EUIPO – Roxtec (Mėlyno kvadrato su aštuoniais juodais koncentriniais apskritimais vaizdas)

2022 6 20   
            
            
               LT
            
            
               Europos Sąjungos oficialusis leidinys
            
            
               C 237/65
            
         
      2022 m. balandžio 22 d. pareikštas ieškinys byloje Wallmax / EUIPO – Roxtec (Mėlyno kvadrato su aštuoniais juodais koncentriniais apskritimais vaizdas)
      
      (Byla T-219/22)
      (2022/C 237/84)
      Kalba, kuria surašytas ieškinys: anglų
      
         Šalys
      
      
         Ieškovė: Wallmax Srl (Milanas, Italija), atstovaujama advokatų F. Ferrari, L. Goglia ir G. Rapaccini
      
         Atsakovė: Europos Sąjungos intelektinės nuosavybės tarnyba (EUIPO)
      
         Kita procedūros Apeliacinėje taryboje šalis: Roxtec AB (Karlskrona, Švedija)
      
         Su procedūra EUIPO susijusi informacija
      
      
         Prekių ženklo, dėl kurio kilo ginčas, savininkė: kita procedūros Apeliacinėje taryboje šalis
      
         Prekių ženklas, dėl kurio kilo ginčas: vaizdinis Europos Sąjungos prekių ženklas (Mėlyno kvadrato su aštuoniais juodais koncentriniais apskritimais vaizdas) – Europos Sąjungos prekių ženklas Nr. 7 376 023
      
         Procedūra EUIPO: registracijos panaikinimo procedūra
      
         Ginčijamas sprendimas: 2022 m. vasario 10 d. EUIPO antrosios apeliacinės tarybos sprendimas byloje R 1093/2021-2
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti tą ginčijamo sprendimo dalį, kurioje Antroji apeliacinė taryba nusprendė, jog, remiantis Europos Parlamento ir Tarybos reglamento (ES) 2017/1001 7 straipsnio 1 dalies e punkto ii papunkčiu, ginčijamas prekių ženklas nėra negaliojantis šioms prekėms: 6 klasė – metaliniai kabeliai ir vamzdžių sandarikliai; metaliniai sandarinimo rėmai; 17 klasė – plastikiniai ir guminiai sandarinimo rėmai; 19 klasė – nemetaliniai statybiniai standieji vamzdžiai; nemetaliniai sandarinimo rėmai;
               
            
                  —
               
               
                  panaikinti tą ginčijamo sprendimo dalį, kurioje Antroji apeliacinė taryba panaikino Anuliavimo skyriaus sprendimą dėl bylinėjimosi išlaidų;
               
            
                  —
               
               
                  palikti galioti EUIPO anuliavimo skyriaus sprendimą, priimtą 2021 m. balandžio 23 d.
               
            
                  —
               
               
                  priteisti iš EUIPO išlaidas, patirtas vykstant šiam procesui.
               
            
         Pagrindas, kuriuo remiamasi
      
      
                  —
               
               
                  Europos Parlamento ir Tarybos reglamento (ES) 2017/1001 7 straipsnio 1 dalies e punkto ii papunkčio pažeidimas.